दरअसल एक ब्रिटिश कपल ने अपने हनीमून के दौरान ऐसा ही कुछ किया। मिरर की एक रिपोर्ट के अनुसार दिसंबर 2017 में एक ब्रिटिश कपल हनीमून मनाने तीन हफ्ते के लिए श्रीलंका गया था। वहां पहुंचने के बाद पहली ही रात को उन्होंने कई ग्लास रम पी ली। तभी उन्हें मालूम पड़ा कि जिस होटल में वह ठहरे हैं, वहां की लीज़ की अवधि खत्म होने वाली है। जैसे ही उन्हें पता चला कि एक साल के लिए होटल लीज़ पर लेने की कीमत दस हज़ार पाउंड है, तो वह तुरंत 3 साल के लिए तीस हज़ार पाउंड (29 लाख रुपये) देकर होटल लीज़ पर लेने को तैयार हो गए।